Държавен вестник, бр. 100, 2009 г., стр. 7

БРОЙ  100	
Д Ъ Р Ж А В Е Н  В Е С Т Н И К 	
СТР.  7  
7. дирекция „Експлоатация и поддържане 
на републиканската пътна мрежа“;
8. дирекция „Изпълнение на проекти по 
Оперативна програма „Регионално развитие“  и 
по програмите за териториално сътрудничество 
на Европейския съюз“;
9. дирекция „Изпълнение на проекти по 
Оперативна програма „Транспорт“ и Кохези­
онния фонд“;
10. дирекция „Обществени поръчки и пуб­
лично-частно партньорство“;
11. дирекция „Анализ на риска и оперативен 
контрол“;
12. дирекция „Пътни такси и разрешения за 
специално ползване на пътищата“;
13. дирекция „Административно-информа­
ционно обслужване“. 
Чл. 16. (1) Дирекция „Вътрешен одит“ е 
на пряко подчинение на управителния съвет 
и осъществява вътрешен одит по Закона за 
вътрешния одит в публичния сектор.
(2) Дирекция „Вътрешен одит“ осъществява 
дейността по вътрешен одит на всички структу­
ри, програми, дейности и процеси в агенцията, 
включително по европейски фондове и програми 
и по международни проекти.
(3) Дирекция „Вътрешен одит“:
1. планира, извършва и докладва дейността по 
вътрешен одит в съответствие с изискванията на 
Закона за вътрешния одит в публичния сектор, 
Стандартите за вътрешен одит, Етичния кодекс 
на вътрешните одитори, статута на звеното за 
вътрешен одит и утвърдената от министъра 
на финансите методология за вътрешен одит 
в публичния сектор;
2. изготвя на базата на оценка на риска 
тригодишен стратегически план и годишен план 
за дейността си, които се утвърждават с реше­
ние на управителния съвет. Стратегическият 
и годишният план за дейността по вътрешен 
одит на агенцията се обсъждат предварително 
с Министерството на регионалното развитие и 
благоустройството; 
3. изготвя одитен план за всеки одитен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход и 
техники, вида и обема на проверките;
4. представя на управителния съвет неза­
висима и обективна оценка за състоянието на 
одитираните системи за финансово управление 
и контрол;
5. оценява адекватността и ефективността 
на процесите за идентифициране, оценяване и 
управление на риска, въведени от управител­
ния съвет;
6. проверява и оценява: съответствието на 
дейностите със законодателството, с вътрешните 
актове и договори; надеждността и всеобхват­
ността на финансовата и оперативната инфор­
мация; създадената организация по опазване 
на активите и информацията; ефективността, 
ефикасността и икономичността на дейностите; 
изпълнението на задачите, договорите, поетите 
ангажименти и постигането на целите;
7. консултира управителния съвет по негово 
искане, като дава съвети, мнение, обучение и 
други с цел да се подобрят процесите на опе­
ративен контрол и управление на риска, без да 
поема управленска отговорност за това;
8. докладва и обсъжда с управителния съ­
вет, с ръководителите на структурите, чиято 
дейност е одитирана, резултатите от всеки 
извършен одитен ангажимент, дадените пре­
поръки и предприетите действия и представя 
одитен доклад; одитният доклад се изпраща на 
Министерството на регионалното развитие и 
благоустройството;
9. дава препоръки в одитните доклади за по­
добряване на адекватността и ефективността на 
системите за финансово управление и контрол, 
подпомага управителния съвет при изготвянето 
на план за действие и извършва проверки за 
проследяване изпълнението на препоръките;
10. изготвя и представя на управителния 
съвет и на Министерството на регионалното 
развитие и благоустройството годишен доклад 
за дейността по вътрешен одит и оценка на 
адекватността и ефективността на системите 
за финансово управление и контрол;
11. осигурява повишаването на професио­
налната квалификация на вътрешните одитори 
и осъществява контакти с другите звена за 
вътрешен одит от организациите от публичния 
сектор с цел обмяна на добри практики.
Чл. 17. Дирекция „Международна дейност, 
пресцентър и обществена информация“:
1. осъществява и поддържа контакти с меж­
дународни организации и институции в областта 
на пътната инфраструктура;
2. осигурява дейността по международно 
сътрудничество, извършва преводи, изготвя 
становища, подготвя материали и води меж­
дународна кореспонденция;
3. подготвя предварителни анализи, пре­
доставя информация и отговаря за актуални 
инициативи и дейности, засягащи изпълнението 
на проекти в областта на пътната инфраструк­
тура по международни инициативи и програми;
4. организира осъществяването на срещи на 
агенцията с чуждестранни партньори по спора­
зумения, договори и програми от международен 
характер по разпореждане на председателя на 
управителния съвет;
5. съдейства на другите дирекции при осъ­
ществяване на кореспонденцията с междуна­
родните финансови институции;
6. подпомага управителния съвет при из­
пълнението на функциите на държавна пътна 
администрация и координира участието на 
агенцията в международни пътни организации;
7. осъществява протоколното обслужване 
на агенцията;